b"\n_START_ARTICLE_\nJohn Fowles\n_START_SECTION_\nDelo\n_START_PARAGRAPH_\nFowles, knji\xc5\xbeevnik in profesor francoske knji\xc5\xbeevnosti, je eden najpopularnej\xc5\xa1ih sodobnih angle\xc5\xa1kih pisateljev, mno\xc5\xbei\xc4\x8dno bran in navajan znotraj literarnih strokovnih razprav kot postmodernisti\xc4\x8dni knji\xc5\xbeevnik. _NEWLINE_\xc5\xbde njegov prvi roman Zbiralec (1963) je postal uspe\xc5\xa1nica. V romanu gre za spreten posnetek trilerja, v katerem avtor razgali vse mo\xc5\xbenosti spopada dveh glavnih oseb, ki si ne delita enake razlage sveta. Prvemu romanu sledita dve razli\xc4\x8dici Maga (1965 in 1977, v slovenskem prevodu K. Dolinar), pri \xc4\x8demer je druga, dopolnjena verzija bolj poznana. Pri romanu \xc5\xbdenska francoskega poro\xc4\x8dnika (The Frensh Lieutenant's Women, 1969, slov. prevod Jaka \xc5\xa0tular) je kot osnova uporabljen viktorijanski roman, ki mu s postmodernisti\xc4\x8dno dograditvijo raz\xc5\xa1iri meje tako dale\xc4\x8d, da postane tipi\xc4\x8den primer odprte proze z rali\xc4\x8dnimi zaklju\xc4\x8dki. Po vseh teh romanih so bili posneti tudi filmi. Napisal je \xc5\xa1e zbirko Pesmi (Poems, 1973), kratke zgodbe Ebenovinasti stolp (The Ebony Tower, 1974), ironi\xc4\x8dni delno lastni \xc5\xbeivljenjepis Daniel Martin (1977) in fantasti\xc4\x8dno pripoved Mu\xc5\xa1ica (A Maggot, 1985, slov. prevod K. Dolinar). Fowels je tudi prevajalec francoske knji\xc5\xbeevnosti in ploden pisec esejev, v katerih pogosto analizira akt samega pisanja. Objavil pa je \xc5\xa1e ve\xc4\x8d drugih del."